شەفەق
نیوز/ لە شار هەولێر پایتەخت هەرێم کوردستان، شەوەکی ئمڕوو شەممە، خوەینشاندان ناڕەزایی
لەلایەن بڕیگ لە چالاکوانەیل شارستانی و ژنەیل لەوەردەم بنکەی نەتەوە یەکگرتگەیل کریا،
لە ناڕەزایی لەبان گورزەیل دووارەوبوی ئیران لەبان ناوچەیل سنووری هەرێم کوردستان.
خانمە
چالاکوان ژنانە بەهار عەزیز ئەرا ئاژانس شەفەق نیوز وت: ئمڕوو گردەو بویننە ئەرا شەرمەزارکردن
گورزەیل وەردەوام ئیران لەبان زەویەیلیگ لە کوردستان و بمباران هاووڵاتییەیل بیگوناه،
ک بویە هووکار شەهیدبوین شمارەیگ لەلیان.
چالاکوان
کورد ئیرانی کاردو کەریمی ئەرا ئاژانس شەفەق نیوز ئویشێد: ئی ناڕەزاییە وەخاتر رەسانن
پەیامیگ ئەرا نەتەوە یەکگرتگەیل و کۆمەڵگای ناودەوڵەتی هات تا دەس بیەنەوەر و ستەم
ئیران لەبان گەل کورد لەورا بوسنن، و ئەو ئۆپراسیۆنەیل سەربازیە لەبان هەرێم
کوردستان بووسنن.
